recursal/SuperWikiNEXT-32B huggingface dataset:
**Tiit Lilleorg** (født 25. november 1941 i Tartu i Estland, død 15. januar 2021 i Tartu) var en estisk teater-, film- og fjernsynsskuespiller og medgrunnlegger av direktør av *Ida* danseskole.

Liv og virke
------------

### Bakgrunn

Tiit Lilleorgs far var journalist, var sopranen og musikeren Helga Lilleorg. Tiit vokste opp i teatermiljø idet moren sang solo og i kor, var konsertmester og lærer, ved Vanemuineteateret i Tartu. Han studerte skuespill ved Tallinns statskonservatorium (det senere Estlands akademi for musikk og teater) fra 1961 til 1963, og Leningradkonservatoriet fra 1966 til 1968.

### Teaterkarriere

Fra 1967 til 1976 var hans skuespiller og produksjonssjev ved Vanemuineteateret, og fra 1976 til 1980 teaterets administrator. Fra 1980 til 1992, og atter i 1994, var han skuespiller ved Vanemuine.

**Eksteskap**: 
I 1981 giftet Tiit Lilleorg seg med tidligere ballerina og danselærer Alla Udovenko.

### Film- og fjernsynskarriere

Tiit Lilleorg hadde også roller på fjernsyn og i film. I 1983 spilte han i Enn Vetemaas (manus) og Ago-Endrik Kerges (regi) fjernsynskomediefilm *Püha Susanna ehk meistrite kool*, mot Ita Ever og Urmas Kibuspuu. Han var med i flere populære fjernsynsserier, som *IT-planeet* og *Kättemaksukontor*. I 2015 spilte han i Margus Pajus film *Supilinna Salaselts*, I 2017 i Priit Pääsuked filmdrama *Keti lõpp*, i 2020 i Margus Pajus spionfilm *O2*.

Lilleorgs siste rolle var en birolle den engelskspråklige amerikanske Netflix-serien *The Queen's Gambit* i 2020.

### Ida danseskole

I 1994 grunnla Lilleorg og hans hustru Alla Lilleorg, Tamara Kõrreveski og Kaljo Urbel *Ida Tantsukool* (Ida danseskole). Navnet var til ære for den estiske danserinne og ballettmester Ida Urbel. Lilleorg var skolens leder.

### Død

I desember 2020 ble Tiit Lilleorg innlagt på sykehus etter å ha testet positiv for Covid-19; han døde den 15. januar 2020 i Tartu, 79 år gammel.

Filmografi i utvalg
-------------------

* *Agent Sinikael* (engelsk tittel: *Agent Wild Duck*, 2002)
* *Sügisball* (engelsk: *Autumn Ball*, 2007)

Referanser
----------

1. 1 2   Postimees, «Tiit Lilleorg in memoriam», verkets språk estisk, utgitt 18. januar 2021, besøkt 8. desember 2021[Hentet fra Wikidata]
2. ↑   kultuur.err.ee[Hentet fra Wikidata]
3. 1 2  «Suri näitleja Tiit Lilleorg». *Eesti Rahvusringhääling* **(estisk)**. 16. januar 2020. Besøkt 16. januar 2020.
4. ↑  Eesti Entsüklopeedia. Retrieved 1. desember 2016.
5. 1 2 3  Postimees *Tiit Lilleorul on tõmme teatri, tule ja tähtede poole*. 2. oktober 2013.
6. 1 2  Eesti Filmi Andmebaas. Lest 1. desember 2016.
7. 1 2  «Suri näitleja Tiit Lilleorg». *Õhtuleht* **(estisk)**. 16. januar 2020. Besøkt 16. januar 2020.
8. ↑  Eesti Noorsootöö Keskus (ENTK) Arkivert 2. desember 2016 hos Wayback Machine.. Lest 1. desember 2016.
9. ↑  Ida Tantsukool Arkivert 22. januar 2021 hos Wayback Machine.. Lest 1. desember 2016.

Eksterne lenker
---------------

* (en) Tiit Lilleorg på Internet Movie Database Rediger på Wikidata

* (en) Tiit Lilleorg hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF
 |
**Bella Center** (eller **BC**) er Skandinavias største utstillings- og kongressenter beliggende i Ørestad på Amager med små og store kongresser av nasjonal og internasjonal karakter samt faste tilbakevendende messer for blant annet biler,ferie, bolig- og kontorinnretning, smykker samt mote, sko og lærvarer. Bella Center er plassert mellom Field's, Royal Golf Center, Vejlands Allé og Bella Center stasjon (Københavns metro), som for øvrig har fått navn etter senteret. Tilknyttet Bella Center ligger fra 2011 Nordens største hotel Bella Sky.

FNs klimakonferanse ble arrangert i Bella Center mellom 7. og 18. desember 2009. I mars 2009 ble det avholdt en vitenskapelig konferanse: Climate Change: Global Risks, Challenges and Decisions i Bella Center.

Referanser
----------

1. ↑  Rekordresultat i Bella Center Arkivert 28. september 2007 hos Wayback Machine. (pressemelding 21. mars 2006)

Eksterne lenker
---------------

* Offisielt nettsted Rediger på Wikidata

* (en) Bella Center – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF
 |

Portal: Danmark
*Se også: Tiger, en art av rovpattedyr.*
**Tigrene** (arabisk: *numūr*) var den militære grenen til Det nasjonalliberale parti under den libanesiske borgerkrigen.

Tigrene ble dannet i Saadiyat i 1968, som *katībatu-n-numūri-l-lubnāniya* (**Brigaden av libanesiske tigre**) under ledelse av Camille Chamoun. Gruppen tok sitt navn fra hans mellomnavn, *Nimr*, som betyr «tiger». De ble trent av Naim Berdkan, og ledet av Chamouns sønn, Dany Chamoun. Navnet ble senere endret til *numūru-l-aHrār* (**De liberales tigre**/**De frie** نمور الأحرار).

Etter at borgerkrigen i Libanon begynte i 1975, kjempet Tigrene med sine 3 500 soldater mot Den libanesiske nasjonalbevegelsen (LNM) og dens allierte palestinere. Gruppen tok del i flere slag i Beirut, da i allianser med falangistene og Guardians of the Cedars. Blant annet deltok de under massakren i Karantina og på flyktningleiren Tel el Zaatar med palestinske flyktninger. 

I 1976 slo flere venstreorienterte militser seg sammen for å danne Libanesiske Styrker (LF), en militær gren av Den libanesiske front. LFs makt forsvant senere til en annen dominant fraksjon — Falangistpartiets milits — under ledelse av Bashir Gemayel. Relasjonene mellom de to ble dårligere, og den 7. juli 1980, i det som kalles for Saframassakren, gikk LFs tropper til en overraskende total krig. Tigrene led store tap og ble fullstendig ødelagt som militærstyrke. Gemayel hadde planer om å etablere LF som den enestående kristne militsen. Dany Chamoun rømte til Syria, og slo seg senere til ro i Vest-Beirut. Senere dro han tilbake til Øst-Beirut, hvor han ble drept i et attentat i 1990.

Eksterne lenker
---------------

* Tigrenes hjemmeside[*død lenke*]
* Nettside dedikert til Tigrene
Antonio Cabral Bejarano: Bolero-danserinne, 1842
*Se også Bolero (andre betydninger)*
**Bolero** er en dans og en musikalsk form.

Boleroen oppsto i Spania på slutten av det 18. århundre og danses enten solo eller parvis. Den går i et moderat sent tempo, og blir framført til musikk som synges og akkompagneres av kastanjetter og gitarer. Den går i tretakt og har vanligvis en triol på andre slag i hver takt. Flere klassiske komponister har skrevet verker basert på denne dansen: Frédéric Chopin skrev en bolero for piano, og Maurice Ravels bolero er et av hans mest berømte verker. Den ble opprinnelig skrevet som ballettmusikk, men spilles nå vanligvis som konsertstykke.

På Cuba utviklet boleroen seg til en distinkt dans i to fjerdedels takt, som etter hvert spredte seg til andre land. I 1950-årene ble sungne boleroer populære og har blitt en varig populær sangform i Latin-Amerika.

En tredje form for bolero ble utviklet innen den amerikanske balltradisjonen.

  


| * v
* d
* r
Selskapsdanser |
| --- |
| Standard | 
* Vals
* Tango
* Wienervals
* Slowfox
* Quickstep

 |  |
| Latin | 
* Cha-cha-cha
* Samba
* Rumba
* Paso doble
* Jive

 |
| Andre: | 
* Salsa
* Swingdans
* Lambada
* Two-step
* Foxtrot
* Tango
* Mambo
* Lindy hop
* Bolero
* Hustle
* Jenka

 |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** Nationalencyklopedin **·** GND **·** LCCN **·** NKC
 |
**Alkaisk versemål** er et gresk lyrisk versemål, et poesi på aiolisk gresk som tradisjonelt er antatt å ha blitt funnet opp av Alkaios, en lyrisk poet fra Mytilene på øya Lesbos, en gang på 600-tallet f.Kr. Alkaisk og sapfisk versemål, sistnevnte er navngitt etter Alkaios' samtidige Sapfo, også fra Lesbos, er to betydningsfulle diktformer innenfor oldtidens greske diktning.

I Sapfo og Alkaios' poesi
-------------------------

Alkaisk versemål slik det ble benyttet av Sapfo og Alkaios har skjemaet hvor ¯ er en lang stavelselengde, ˘ markerer en kort stavelselengde, og × indikerer en stavelse som kan være enten kort eller lang:

× ¯˘¯ × ¯˘˘¯˘¯||
× ¯˘¯ × ¯˘˘¯˘¯||
× ¯˘¯ × ¯˘¯¯||
¯˘˘¯˘˘¯˘¯¯|||

I latinsk poesi
---------------

Alkaisk versemål er utmerker seg ved en komplisert variasjon av en dominerende jambisk mønster. Et vers består av fire linjer; de første to linjene er delt inn i to deler ved en cesur (pause) etter den femte stavelsen. Det metriske mønsteret i et alkaisk versemål vil se ut som dette:

```
_ _ u _ _ : _ u u _ u _
_ _ u _ _ : _ u u _ u _
_ _ u _ _ _ u _ _
_ u u _ u u _ u _ _
```

(En «**\_**» betegne en lang stavelse, «**u**» betegner en kort, og «**:**» er en cesur.)

I latinsk poesi benyttet Horatius alkaisk versemål i sine oder, slik som det kan bli sett i følgende eksempel:

```
 _   _   u _    _ :_ u u   _ u _
Antehac nefas, depromere Caecubum
 _  _  u _ _  : _   u u _ u_
cellis avitis, dum Capitolio
 _ _ u  _ _  _   u_ _
Regina dementis ruinas
 _ u  u  _  u u_  u _ _
funus et Imperio parabat.
```

Alkaisk versemål ble benyttet i engelsk og fransk poesi i løpet av renessansen. Den var også historisk en viktig poesiform i ungarsk diktning. Både Welhavens *Vingede Skarer* og Wergelands *Til min Gyldenlak* har et fjernt slektskap med alkaisk og sapfisk versemål.

Eksterne lenker
---------------

* Alcaics, artikkel i *Encyclopædia Britannica* 1911 hos Wikisource
***Alkali Ike's Auto*** er en amerikansk stumfilm fra 1911, regissert av Gilbert M. 'Broncho Billy' Anderson.

Handling
--------

Både Alkali og Mustang Pete elsket Betty Brown, og kvinnen hadde hendene fulle med å forhindre de to elskerne fra å skyte hverandre. En dag ønsker Alkali å ta med seg Betty på ridetur. Men Mustang tar dem snart igjen med en kjekk hest og vogn, og kvinnen reiser heller sammen med ham. Alkali reiser deretter til landsbyens vertshus, tilbøyelig til å drikke seg selv til døde.

Men når han legger merke til en gammel søppelbil, tar han snart opp jakten på sin konkurrent og kvinnen. Når han endelig tar dem igjen har han ingen problemer med å overtale Betty til å reise videre sammen med ham. Men bilen går snart i stykker. Samtidig som Alkali forsøker å fikse situasjonen, begynner bilen plutselig å trille videre av seg selv. Etter en spennende tur havner bilen i en grøft, og Betty blir kastet hodestups ut på veien.

Skuespillere
------------

* Augustus Carney som Alkali Ike
* Harry Todd som Mustang Pete
* Margaret Joslin som Betty Brown
* Arthur Mackley
* Victor Potel

Referanser
----------

1. ↑  ALKALI IKE'S BOARDING HOUSE

Eksterne lenker
---------------

* (en) *Alkali Ike's Auto* på Internet Movie Database Rediger på Wikidata

* (en) *Alkali Ike's Auto* på Silent Era Rediger på Wikidata
Erebus-krateret
Et område ved navn Columbia i nærheten av Erebus-krateret
Traseen mot sør fra Endurance-krateret mot Erebus
**Erebus**  er et nedslagskrater som Mars-roveren *Opportunity* besøkte på Mars mellom Sol 550 (oktober 2005) og Sol 750 (mars 2006). Krateret er lokalisert på Meridiani Planum, ca. 2500 meter sør for Vostok-krateret.

Erebus er omtrent 350 meter brett, dobbelt så stort som Endurance-krateret. Men det er veldig gammelt og erodert, og det er såvidt synlig fra bakken. Det ser bare ut som en del flate stein-utspring i en sirkel med sand-dyner.

Andre kratere besøkt av *Opportunity*
-------------------------------------

|  |
| --- |
| * Fram
* Endurance
* Argo
* Eagle
* Vostok
* Beagle
* Emma Dean
* Victoria
* Viking
 |

Eksterne lenker
---------------

* Mars Rovers website
* Jet Propulsion Laboratory Arkivert 9. juni 2017 hos Wayback Machine.
* Current position of Mars rovers – Erebus crater visible, with dates of its progress.
* Astronomy Picture of the Day from Nov 8 2005 on Erebus and Opportunity Rover

Portal: Astronomi
**Lingshou** (kinesisk: 灵寿县; *pinyin*: *Língshòu Xiàn*) er et fylke i provinsen Hebei i Kina. Det er understilt byprefekturet Shijiazhuang. 

Befolkningen var på 312 936 innbyggere i 1999.

Kulturminner
------------

Arkeologene har avdekket tydelige tegn etter Shang-kulturen i området.

Youjutempelets pagode (幽居寺塔, pinyin: *Youju si ta*) fra det nordlige Qi-dynastis tid, ble i 2001 oppført på Folkerepublikken Kinas liste over verneverdige kulturminner.

Administrative enheter
----------------------

**Storkommuner**:

* Lingshou (霛寿镇), Qingtong (青同镇), Tashang (塔上镇), Ciyu (慈峪镇), Chatou (岔头镇), Chenzhuang (陈庄镇)

**Kommuner**:

* Shengyuan (三圣院乡), Beiwa (北洼乡), Niucheng (牛城乡), Goutai (狗台乡), Nanzhai (南寨乡), Beitanzhuang (北谭庄乡), Zhaitou (寨头乡), Nanying (南营乡), Nanyanchuan (南燕川乡)

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* *Youju si ta*[*død lenke*]

|  |  |
| --- | --- |
| Oppslagsverk/autoritetsdata | GeoNames
 |
**Alf-Åge R Pettersen** (født 1964) er en norsk kardiolog og indremedisiner. Han er utdannet ved Universitetet i Oslo (1990). Han har arbeidet ved Narvik sykehus, Ringerike sykehus og ved Oslo universitetssykehus Ullevål og Rikshospitalet. Han har også vært "visiting cardiologist" ved Loma Linda University Hospital, CA, USA. I 2012 forsvarte han sin PhD ved Universitetet i Oslo med tittelen "Platelet function testing in patients with stable coronary artery disease. Impact on clinical outcome. Results from the ASCET trial". Han har skrevet ca 40 artikler innenfor blodplatefunksjon, inflammasjonsmarkører og genetikk.
Alf-Åge R Pettersen har siden 2014 arbeidet ved Ringerike sykehus, Vestre Viken HF hvor han er seksjonsoverlege i kardiologi. Han har siden 2018 også vært medeier og daglig leder av Ringerike spesialistsenter i Hønefoss.

Referanser
----------

1. ↑   BIBSYS, NORAF-ID 12060596[Hentet fra Wikidata]
2. ↑   ORCID Public Data File 2020, filename in archive 0000-0001-7543-475X.xml, pub.orcid.org, sist oppdatert 24. februar 2015, besøkt 10. januar 2021[Hentet fra Wikidata]
3. ↑   ORCID Public Data File 2020, filename in archive 0000-0001-7543-475X.xml, pub.orcid.org, sist oppdatert 24. februar 2015, besøkt 10. januar 2021[Hentet fra Wikidata]

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ORCID **·** CRIStin
 |
**Alf Ahlberg** (født 21. oktober 1892 i Laholm i Sverige, død 29. januar 1979) var en svensk forfatter, humanist og filosof.

Liv og virke
------------

### Bakgrunn

Alf Ahlberg var sønn av Axel Ahlberg og Anna Lindskog, og bror til arkitekten Hakon Ahlberg. Han studerte ved Universitetet i Lund og kom der i kontakt med Sigfrid Lindstrom og Gunnar Aspelin. Han tok doktorgrad i 1917 med arbeidet *Materieproblemet i platonismen: Platon, Aristoteles, Plotinos, Bruno: en historisk-kritisk studie.*

### Karriere og tenkning

Senere underviste han i Stockholm og ved Arbetarinstitutet. I 1927 begynte han å undervise ved Brunnsviks folkhögskola, og i 1932 ble han rektor der. Han forble i det embedet til sin pensjonering i 1959. 

Ahlberg var særlig kjent for sine vitenskapelige arbeider innen filosofi. I et av sine mest kjente verker, *De sociala och politiska myterna* (1937), er blant annet om nazistisk propaganda og mytologi. 

I *Flykten från ensamheten* (1949) tok han for seg hvorfor det moderne menneske er så mottakelig for propaganda. Hans hovedverk om filosofiens historie, *Filosofins historia I-VI* (1925–28), var det første av sitt slag og ble utgitt i flere utgaver – den femte og siste reviderte utgave kom i 1967. 

Gjennomgående uttrykker Ahlbergs en dyp kritikk mot samtidens biologiske naturalisme oG gikk inn for en humanisme i Hans Larssons tolkningstradisjon, og kristendommen.[] For Ahlberg var Vesterlandet og kristendommen ett, og han så kommunismen og nazismen som trusler mot disses fundamenter, men en uvegerlig konsekvens av naturalismen.[] Kommunismen og nazismen oppfattet han som primitiv materialisme, primitiv kollektivisme og primitiv subjektivisme.[] For dersom alt skulle ha tilkommet i kraft av naturlovene skulle da også dumhet og ondskap være «goder», mente Ahlberg.[]

Han skrev i 1935 et verk om psykologiens historie. Dessuten utgav han biografier om blant annet Augustin av Hippo, John Malmberg, Nietzsche og Schopenhauer, og oversatte verker av José Ortega y Gasset.

Priser og utmerkelser (utvalg)
------------------------------

* 1976 – Guldskeppet

Referanser
----------

1. 1 2 3 4   Sveriges dödbok, oppført som 18921021-7114 Ahlberg, Alf Robert Bertil, besøkt 15. september 2019[Hentet fra Wikidata]
2. ↑   FinnGraven.se, finngraven.se[Hentet fra Wikidata]

Litteratur
----------

* Sven Stolpe, *Svenska humanister*, Bokvännens bibliotek Nr 61, (Sthlm 1962)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Prabook **·** Deutsche Biographie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** KulturNav
 |
*Den velduftende gård* i Hongmenpu i Lingshi fylke
*Wangs forretningsgård* i Lingshi
Relieff i Wangs forretningsgård
**Lingshi** (kinesisk: 灵石县; pinyin: *Língshí Xiàn*) er et fylke i Shanxi i Folkerepublikken Kina. Det ligger i byprefekturet Jinzhong.

Fylket hadde 233 066 innbyggere i 1999.

Fylket er kjent for en alvorlig gruveulykke den 13. november 2006. Da fant det sted en gasseksplosjon i Nanshangruven, og 24 mennesker omkom. Gruvens sikkerhetslisens hadde utløpt, og eksplosjonen skal ha blitt utløst av feil bruk av eksplosiver.

Kulturarv
---------

Et borglignende forretningsanlegg i fylket, *Wangs gård*, er oppført på Folkerepublikken Kinas liste over den nasjonale kulturarv. Dette er en borglignende struktur bygd av en lokale handelsmann på Qing-dynastiets tid, og det gir et innblikk i datidens arkitektur og byggeteknikk.

Samferdsel
----------

Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Offisielt nettsted Rediger på Wikidata

* (en) Lingshi County – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
**Erdős-tallene** er en del av matematisk folklore og betegner «samarbeidsavstanden» mellom en gitt matematiker og Paul Erdős. De ble oppfunnet til ære for Erdős, som var en av de mest betydningsfulle matematikerne i det 20. århundret.

Erdős-tallene er definert slik at Erdős selv har Erdős-tall 0. En matematiker som har skrevet en artikkel sammen med Erdős har Erdős-tall 1. En matematiker som har skrevet en artikkel sammen med en som har Erdős-tall 1, har Erdős-tall 2, såfremt han ikke også har skrevet en artikkel sammen med Erdős selv. Slik defineres også Erdős-tall 3, 4 og så videre. 

Over 500 mennesker har Erdős-tall 1, mens antallet som har Erdős-tall 2 er rundt 7 000.[1] Ingen nordmenn har skrevet en artikkel sammen med Erdős, men det er flere som har Erdős-tall 2, blant dem kjente navn som Atle Selberg og Thoralf Skolem.[2]

Den første publikasjonen som nevner Erdős-tallene er en artikkel av Casper Goffman fra 1969, kalt *«And what is your Erdös number?»*.

Referanser
----------

1. ↑  *The Erdös Number Project:* Statistikk
2. ↑  *The Erdös Number Project:* Liste over matematikere med Erdős-tall 2
**«Mull of Kintyre»** er en singel utgitt av Paul McCartney og hans gruppe Wings i 1977.

Den skotsk-inspirerte balladen «Mull of Kintyre» ble den største hiten McCartney noen gang hadde vært involvert i gjennom hele sin karriere (inkludert tiden med The Beatles). Sangen er skrevet sammen med bandmedlemmet Denny Laine, og handler om Paul og hans kone Lindas bosted i Skottland med samme navn.

Singelen ble utgitt rett før julesalget og ble en betydelig populær låt. I Storbritannia alene solgte den 2 millioner eksemplarer, og ble den mestselgende singelen på øyene noensinne. (Senere slått av Queens «Bohemian Rhapsody»). På verdensbasis solgte den 6 millioner eksemplarer, og det eneste stedet den ikke er nevneverdig kjent er i USA, for der valgte man, av en eller annen grunn, å skifte side slik at den egentlige b-siden og rockeren «Girls' School» ble omgjort til a-side, mens «Mull of Kintyre» ble b-side. Denne varianten klatret ikke høyt og endte på 33.-plass som høyeste notering.

|  |  |
| --- | --- |
| Oppslagsverk/autoritetsdata | MusicBrainz
 |
**Fotogruppe 72** var et fotografkollektiv som var aktivt i Oslo på første del av 1970-tallet. 

Fotogruppa ble opprettet 6. desember 1972, og skulle ifølge generalforsamlingen drives på «non-profit»-basis. På det meste besto kollektivet av 30 – 40 fotografer, og drev en svart-hvitt fotolab i Oslo. Fotogruppe 72 holdt til i de gamle lokalene til Nora fabrikker, i Maridalsveien 3.

Det som forente deltagerne var i tillegg til det fotografiske også et samfunnsengasjement preget av et radikalt ståsted og motstand mot norsk medlemskap i EEC (EF). I gruppens vedtekter gikk man inn for å «forsvare en politisk, progressiv fotografisk kultur i folkets tjeneste».

Mye idealisme og en sterk kollektiv tankegang preget fotogruppa, og gjorde at mange av bildene bare ble kreditert med fellesbetegnelsen «Fotogruppe 72» da de ble publisert i tidsskrifter og bøker, uten at fotografens navn ble angitt. Blant de mest sentrale fotografene var Svein Erik Dahl, Rune Lislerud og Per-Anders Rosenkvist.

Fotogruppe 72 ble lagt ned i 1976, da noen av de mest aktive fotografene opprettet bildebyrået Samfoto og videreførte mye av aktiviteten der.

Referanser
----------

1. ↑   *Heftige forspill og høye idealer i Fotogruppe '72*, artikkel i *Samfoto info*, månedlig nyhetsbulletin for bildebyrået Samfoto, juni 1995.
2. ↑   Omtale av Svein Erik Dahl og Rune Lislerud i boka *118 øyeblikk. Norske reportasjefotografier utvalgt og presentert av Tom Martinsen*, Dinamo Forlag (2003) ISBN 82-8071-052-3

Eksterne lenker
---------------

* Samfoto Arkivert 20. januar 2012 hos Wayback Machine.
**Johan Mohr Faye** (født 16. mai 1889 i Bergen, død 16. september 1974 i Drøbak) var en norsk seiler som deltok i de olympiske leker 1920 i Antwerpen.

Faye vant en olympisk sølvmedalje i seiling under sommer-OL 1920 i Antwerpen. Han kom på andreplass, sammen med Christian Dick, Sten Abel og Niels Nielsen, i 7 meter-klasse med den norsk båten «Fornebo». Det var kun to båter i denne klassen, en britisk «Ancora» som vant og «Fornebo» som kom på andre og sisteplass. Hans kunnskaper innen nautikk kom til nytte også utenom idretten. Han ble sjef for Kugruva, et skipsverft i Follo.

OL-medaljer
-----------

* 1920 Belgias flagg Antwerpen - Sølv Sølv i seiling, 7-metersklassen

Eksterne lenker
---------------

* (en) Johan Faye – Olympics.com Rediger på Wikidata

* (en) Johan Faye – Olympic.org Rediger på Wikidata

* (en) Johan Faye – Olympedia Rediger på Wikidata

* (en) Johan Faye – Sports-Reference (OL-resultater – arkivert) Rediger på Wikidata

* (en) Johan Faye – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Geni
 |
**Mulino** (Му́лино) er et militært øvingsområde og en landsby Volodarsky-distriktet i Nizjnij Novgorod oblast i Russland. Områddet har en befolkning på 13,008 (2010).

Militær tilstedeværelse
-----------------------

Kommersant-Vlast anførte i 2002 at Mulino var hovedkvarter for flere miltære enheter: 34. artilleridivisjon, 99. selvdrevne artilleriregiment (3. MID), 211. artilleri-øvingsbrigade, 245. motoriserte infanteriregiment (3 MID), 752. motoriserte infanteriregiment, 237. og 100. stridsvognregimenter (3. MID), en ikke navngitt enhet, og en straffebataljon. Hovedkvarter for 3. motoriserte infanteridivisjon (3. MID) var i nærheten av Nizjnij Novgorod.

Det er også en straffebataljon på stedet.

Flere militære reorganiseringer har skjedd siden. 

Øvingsomådet for russiske styrker, var i september og desember 2007 benyttet for en felles amerikansk-russiske militærøvelser med kodenavn «Torgau» (etter den tyske byen Torgau).

I 2014 ble et nytt øvingssenter planlagt etablert i Mulino - i henhold til en avtale inngått med Rheinmetall i Tyskalnd - verdt €100-millioner. Det skulle være et øvingsområde på brigade-størrelse for simulering av kampsituasjoner og øving av treffsikkerhet med militære våpen. På Grunn av Ukraina-krisen i 2014 og Russlands deltakelse i Ukraina-konflikten og sanksjoner pålagt av EU mot Russland, måtte Rheinmetall avlyse denne avtalen med det russiske Forsvaret.

Referanser
----------

1. ↑  Order #3-od
2. ↑  Kommersant-Vlast, 'Vys Rossiya Armia'.  Arkivert 9. mars 2005 hos Wayback Machine. 14 May 2002
3. ↑  27 апреля в дисциплинарном батальоне п. Мулино (Володарский район) состоялось очередное заседание комиссии по вопросам помилования на территории Нижегородской области (28-Apr-2007) (Russisk)
4. ↑  "Russian, U.S. troops to hold joint drill" Xinhua, December 01, 2007
5. ↑  Torgau 2007, photo gallery Russian Ministry of Defense, (Russisk)
6. ↑  ДЕСАНТ В РАМШТАЙН: НА РОССИЙСКО-АМЕРИКАНСКОМ УЧЕНИИ "ТОРГАУ-2007" ОТРАБАТЫВАЛИСЬ МИРОТВОРЧЕСКИЕ ОПЕРАЦИИ ПОД ЭГИДОЙ ООН Arkivert 8. januar 2008 hos Wayback Machine. (The Ramstein Air Base landing: training for UN peacekeeping operations at the joint Russian-US exercises Torgau-2007) (Russisk)
7. ↑  «Russia Plans to Have 4 ‘Massive’ Military Training Ranges» **(engelsk)**.
8. ↑  «Shoot Better» **(engelsk)**.
9. ↑

|  |  |
| --- | --- |
| Oppslagsverk/autoritetsdata | GeoNames
 |
**VIP Scandinavia** (opprinnelig **Media Vision**) var et norsk investeringsselskap innen massemedia. Det ble grunnlagt i 1981 av Tomm Berntsen og Randolf Lie, og satset opprinnelig på oppkjøp av rettigheter til videofilmer. Selskapet hadde blant annet rettighetene til serien *Dallas*. Efterhvert forsøkte det å utvide sine forretningsområder til blant annet trykkmedia, men ble i 1987 slått konkurs med en gjeld på 200 millioner kroner. I kjølvannet av konkursen ble det blant annet avslørt at selskapet hadde hatt svært mangelfulle regnskapsrutiner. Den fikk et rettslig efterspill, og eierne ble dømt til betingede fengselsstraffer.

Både selskapets administrerende direktør Christian Thommessen og VIP Scandinavias vekst og fall er i eftertid blitt betegnet som symboler på 1980-tallets «jappetid».

Referanser
----------

1. ↑  Redaksjonen (21. desember 2011). «Da kapitalen omfavnet norsk film». Rushprint. Besøkt 3. april 2015.
2. 1 2   Espen Kragh (22. november 2003). «Tidenes mageplask». Bergensavisen. Besøkt 3. april 2015.
3. ↑  Ida Grieg Riisnæs (31. mars 1999). «- Jeg er for svær i kjeften». Dagbladet. Besøkt 3. april 2015.
**Mullah Bakht Mohammed** også kalt for **Mansoor Dadullah** (født 1972, død 11. november 2015) er Mullah Dadullahs yngre bror som etterfulgte han som militær leder av Taliban. Lokale folk kaller han **Mullah Mansoor Dadullah**. Han dukket opp i en video som viste en "eksames-seremoni" for en selvmordsbomber.

I juni 2007 sa Mullah Bakht Mohammed: «*Sheikh Osama Bin Laden is alive and active. He’s carrying out his duties. The latest proof that he is alive is that he sent me a letter of condolences after the martyrdom of my brother. He advised me to follow my brother’s path*.»

29. desember 2007 ble Mullah Bakht Mohammed fjernet fra sin stilling som militær leder av Mullah Omar på grunn av at han visstnok hadde nektet å følge ordre.

Media meldte 11. februar 2008 at han var blitt alvorlig skadet og fanget av pakistanske sikkerhetsstyrker i angrep mot talibanske styrker i Gawal Ismailzai området.

Referanser
----------

1. ↑   www.pajhwok.com[Hentet fra Wikidata]
2. ↑  «cbc, taliban replacement». Besøkt 15. mai 2007.
3. ↑  «Taliban replaces slain top commander with brother». Besøkt 15. mai 2007.
4. ↑  Taliban: Bin Laden alive and well
5. ↑  «Taleban sack military commander». Besøkt 29. desember 2007.
6. ↑  Senior Taliban figure caught in Pakistan , Yahoo News, AP, February 11, 2008, accessed February 11, 2008

Eksterne lenker
---------------

* Nettavisen: Talibans toppsjef pågrepet Arkivert 12. februar 2008 hos Wayback Machine.


|  |  |
| --- | --- |
| Oppslagsverk/autoritetsdata | Prabook
 |
**Foto-Norge** eller **Fellesorganisasjonen Foto-Norge** er en sammenslutning av flere norske fotograforganisasjoner.

Foto-Norge ble stiftet 22. juni 2010, og målet var blant annet at man skulle kunne tale med én stemme vis-à-vis myndighetene. Foto-Norge skal styrke, utvikle og formidle fotografiets rolle i samfunnet og jobber blant annet for etablering av et fotografihus i Oslo. Foto-Norge er sammen med Stiftelsen SE eier av Fotografihuset AS.

Tilsluttede organisasjoner er Forbundet Frie Fotografer, Norsk Fotohistorisk Forening, Norsk Selskap For Fotografi, Norges Fotografforbund, Norske Naturfotografer, Norske Reklamefotografer, Stiftelsen SE, Norges Skolefotoforbund og Institusjonsfotografenes Forening. Til sammen hevder Foto-Norge å representere nær 5 000 fotorelaterte medlemmer.

Referanser
----------

1. ↑  «Fotografihuset». *Fotografihuset* **(norsk)**. Besøkt 1. juni 2020. [*død lenke*]
2. ↑  *Fellesorganisasjonen Foto-Norge*. Brosjyre publisert sommeren 2010

Eksterne lenker
---------------

* (no) Offisielt nettsted Rediger på Wikidata
* Foto-Norge skal styrke, utvikle og formidle fotografiets rolle i samfunnet (norskenaturfotografer.no)
* Morten Løberg: *Foto-Norge – et supperåd?*, omtale på fotografi.no (Besøkt 16. februar 2011)

|  |  |
| --- | --- |
| Oppslagsverk/autoritetsdata | Brønnøysundregistrene
 |
Omslag til *Fotografik Tidskrift* 1895
***Fotografisk Tidskrift*** er medlemsblad for Svenska Fotografers Förbund. Sjefredaktør siden 2010 har vært Jenny Morelli. Hun etterfulgte Gösta Flemming, forfatter av *Centennium*, en bok om svensk fotografihistorie (2007).

Det første nummeret ble gitt ut i 1888 av *Fotografiska Föreningen* som var forgjenger til *Svenska Fotografers Förbund*.

Fotografisk Tidskrift henvender seg ikke bare til forbundets medlemmer, men også til andre som er interessert i det som hender innen det profesjonelle bildeområdet. Hvert nummer inneholder blant annet fotografpresentasjoner, artikler om den tekniske utviklingen, tips for bedre bilder, bokanmeldelser, debatt, juridiske spørmål og gjestekronikker. Medlemmer og abonnementer får dessuten tilgang til fordypningsmaterialet om tekniske artikler og tester som legges opp på SFF-nettsiden.

Referanser
----------

1. ↑  Den svenska fotografins historia, side 200

Kilder
------

* Rolf Söderberg, Pär Rittsel (1983). *Den svenska fotografins historia*. Stockholm: Bonnier Fakta. ISBN 91-34-50314-5.

Eksterne lenker
---------------

* Offisielt nettsted Rediger på Wikidata

Portal: Sverige
Susan Harrell maler det fotorealistiske bildet «Balanced Diet».
**Fotorealisme** er en stilretning innen malerkunsten som forsøker å etterlikne det «naturtro» bildeuttrykket i fotografier. Denne formen for realisme oppstod i USA på 1960-tallet, blant annet under begrepet New Perceptual Realism, som en ny avantgardistisk stilretning i slekt med pop-kunsten, hard edge og minimalismen. 

Fotorealismen skilte seg fra andre realistiske retninger i etterkrigstiden, ved at kunstnerne gikk ekstremt til verks, malerne arbeidet ofte for å få en så glatt og blank overflate som mulig på bildene, enkelte brukte også airbrush, for å unngå spor av penselstrøk.

Holger Koefoed bruker begrepet som et synonym for hyperrealisme, mens andre mener hyperrealisme er en videreføring av fotorealismen.

Se også
-------

* Trompe-l'œil, illusjonsmaleri
* Hyperrealisme
* 3D-grafikk

Referanser
----------

1. 1 2 3  Koefoed, s. 150
2. ↑  Bredekamp, Horst (2006): *Hyperrealism - One Step Beyond*. Tate Museum, Publishers, s. 1

Litteratur
----------

* Koefoed, Holger (1998). *Modernismen i kunsthistorien : fra 1870 til 1990-årene*. Oslo: Yrkesopplæring. s. 150–151. ISBN 8258512668.  [e-bok fra bokhylla.no]

Se også
-------

* Trompe l'oeil
* 3D-effekt
* Fotokunst
* Realisme

Portal: Kunst

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Chumphon** (**ชุมพร**) er provinshovedstaden i provinsen Chumphon i det sørlige Thailand. Befolkningen anslås (2005) til 55 900.

Byen er oppkalt etter prins Chumphon, en av kong Rama V Chulalongkorns sønner. Han regnes som grunnleggeren av Siams marine.

Chumphon ligger ca. 7 km fra østkysten ved Siambukten. Dette er hvor den malayiske halvøy er på sitt smaleste. Kra-eidet er her bare 40 km bredt fra i vest Sungbei Bati ved Andamanhavet i Myanmar til østkysten. Hovedstaden Bangkok i nordøst er drøyt 460 km unna.

Ved Chumphon blir det thailandske buddhistiske kjerneområdet gradvis avløst av det muslimske syden.

Chumphon er utgangspunkt for overfarten til ferieøya Koh Tao. Stranden ved Chumphon er en av Thailands vakreste.

I 1989 ble Chumphonområdet rammet av en tyfon som ødela praktisk talt alle plantasjene der. Men det tok ikke lang tid før dette tilbakeslaget ble overvunnet, takket være landets fruktbarhet. 

|  |  |
| --- | --- |
| Oppslagsverk/autoritetsdata | Nationalencyklopedin **·** VIAF **·** GND **·** LCCN **·** GeoNames
 |
**Lov om Innovasjon Norge** er en norsk lov som etablerer Innovasjon Norge som særlovselskap og fastsetter selskapets formål, organisering og virksomhet.

Loven bestemmer at Innovasjon Norge skal eies av staten med 51 prosentandeler og fylkeskommunene med 49 prosentandeler. Eierne utøver den øverste myndigheten i selskapet i foretaksmøtet, og eiernes myndighet i selskapet kan ikke utøves utenom i foretaksmøtet.

Paragraf 1 bestemmer at formålet til Innovasjon Norges skal være å fremme bedrifts- og samfunnsøkonomisk lønnsom næringsutvikling i hele Norge, og utløse ulike distrikters og regioners næringsmessige muligheter gjennom å bidra til innovasjon, internasjonalisering og profilering. For å fremme formålet kan selskapet ta i bruk virkemidler som følger av paragraf 10: finansiering, herunder tilskudds-, låne-, garanti- og egenkapitalordninger; rådgiving og kompetansehevende tiltak; nettverk og infrastruktur; og profilering av norsk næringsliv i utlandet.

Lov om Innovasjon Norge ble vedtatt 19. desember 2003 og trådte i kraft 1. januar 2004.

Referanser
----------

1. ↑  § 2
2. ↑  § 28
3. ↑  § 1
4. ↑  § 10

Eksterne lenker
---------------

* Lovdata
Portal: Alternativ behandling

**Trine Åldstedt** (født 25. august 1964) er en norsk forfatter, alternativ behandler, foredragsholder og skribent. Åldstedt er utdannet innen IT, media, forretningsinnsikt, astrologi, tarot, healing, TFT, NLP – Nevro Linguistisk Programmering, hypnose og coaching. Hun har yrkeserfaring fra bank, IT-ledelse, salg, journalistikk, prosjektledelse og lederutvikling.

Åldstedt er Norges eneste Licensed Master Trainer of NLP, en æresutmerkelse som gis til NLP trenere som gjennom år har vist til utpregede resultater i sitt arbeid, samt er med og bidrar til videre utvikling av NLP som fagfelt. Hun er også en av få NLP trenere i verden som assisterer NLP grunnlegger Dr. Richard Bandler på hans treninger rundt om i verden.

Utgivelser
----------

Bøker
* *Alt sitter i hodet – hvordan forandre livet ditt med NLP* Kagge Forlag 2009. Boken ble skrevet i samarbeid med Vivian Songe.

CD
Hun har gitt ut flere guidete CD-er:

* *I lyset* 4 meditasjoner (2002),
* *Hele deg* – 6 transer, dobbel-CD (2007),
* *Sjeledans* meditasjonsmusikk (2008,)
* *Gaven* 4 meditasjoner (2010),
* *Forløsning* 3 meditasjoner (2010),
* *Eventyrreiser* meditasjonsmusikk (2010)

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
**Sorgenfri** er et område i Trondheim mellom Lerkendal og Tempe (Valøyvegen) i nord, Sluppen (Bratsbergvegen) i sør og Sunnland i øst. Tidligere var Sorgenfri en eiendom ved Holtermanns veg, og området er i dag oppkalt etter denne eiendommen. I 1864 ble Trondhjem–Størenbanen lagt over området. Jernbanen ble omlagt i 1884, og den gamle jernbanetraseen ble brukt som vei inn mot Trondheim sentrum. I løpet av 1960-årene ble Sorgenfri et industriområde, og i dag har området noe lettere industri, forretninger og verksteder. Sorgenfri bussdepot ligger også her.

Sorgenfri gressbane (1922–1940) var landets sjette gressbane og var Trondheims hovedarena for fotball. Cupfinalene i 1924 og 1934 ble spilt her.

Referanser
----------

1. ↑  Rosvold, Knut A. (30. august 2013). «Sorgenfri - Trondheim». Store norske leksikon. Besøkt 2. april 2019.
2. ↑  «Sorgenfri». Strinda historielag. 18. august 2008. Besøkt 2. april 2019.

Litteratur
----------

* Bratberg, Terje T. V. (1996). *Trondheim byleksikon*. Oslo: Kunnskapsforlaget.
Aare hvor den flyter under Kirchenfeldbrücke gjennom byen Bern
Motorveibro som krysser elven
**Aare** (/a'rɘ/, *Aar* på fransk) er den største elven i Sveits som utelukkende flyter innen landets grenser.

Den starter i de øvre Aargletscher ved Finsteraarhorn i Bern-Alpene, flyter gjennom Haslidalen samt Brienz- og Thun-sjøene, tar opp Neuchâtelsjøens avløp og faller ut i Rhinen ved Koblenz (CH). Den har en fallhøyde på 1 629 m. Aare er den av Rhinens sideelver med størst vannføring, foran betraktelig lengre elver som Mosel og Main, og har ved sammenløpet faktisk større vannføring enn Rhinen selv. Aare passerer hovedstaden Bern.

Floden er seilbar fra Thunersjøen. Den 77 m høye fossen, som Aare danner ved Handeck i øvre Haslidalen, anses for å være en av de mest praktfulle fosser i Europa.

Referanser
----------

1. ↑  «Schweizer Flüsse Aare, Saane/Sarine, Orbe, Areuse, Grosse Emme». *schweiz.websieb.info*. Arkivert fra originalen 10. april 2016. Besøkt 28. desember 2015.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** GND **·** LCCN **·** HDS **·** GeoNames
 |
**Chulalongkornuniversitetet** (thai: จุฬาลงกรณ์มหาวิทยาลัย, RTGS: Chulalongkon Mahawittayalai) er det eldste universitetet i Thailand. Det har 18 fakulteter i tillegg til andre institusjoner. I Thailand anses universitetet for å være det landets best og mest selektive, og det trekker derfor til seg de beste studentene i landet. Universitetet er oppkalt etter kong Chulalongkorn (bedre kjent som Rama V), og ble grunnlagt av sønnen hans, kong Vajiravudh i 1917.

Universitetet opptar et stort område i sentrum av Bangkok, i nærheten av det populære Siam Square. Etter en tradisjon innstiftet av kong Prajadhipok ble vitnemål delt ut av Kongen, under en avslutningsseremoni, men, ettersom kong Rama IXs helse har blitt verre, er dette et ansvar som er blitt delegert til hans datter, prinsesse Sirindhorn. Prinsesse Sirindhorn studerte ved Chulalongkornuniversitetet fra 1973-77, og ble dermed den første av Thailands kongefamilie som tok en grad ved et av Thailands universiteter. Tidligere hadde alle medlemmer av Thailands kongefamilie studert i utlandet.

Studier
-------

Chulalongkornuniversitetet består av følgende fakulteter (alfabetisk etter fagområde):

|  |  |
| --- | --- |
| * Fakultet for apotekerfag
* Fakultet for arkitektur
* Fakultetet for handel
* Helsefagsfakultetet
* Det humanistiske fakultet
* Fakultet for ingeniørvitenskap
* Det juridiske fakultet
* Fakultet for kommunikasjonsstudier
* Fakultetet for kunstfag
 | * Det medisinske fakultet
* Det naturvitenskapelige fakultet
* Det odontologiske fakultet
* Det psykologiske fakultet
* Fakultet for statsvitenskap
* Fakultet for sykepleierfag
* Det utdanningsvitenskapelige fakultet
* Fakultet for veterinærmedisin
* Økonomifakultetet
 |

I tillegg inngår «Institutt for høyere studier» (mastergradsnivå og høyere) og Idrettsfaglig skole, samt en rekke andre institutter i universitetets oppbygning. 

I oktober 2005, ble universitetet rangert som nr. 121 i *the World University Rankings 2005* av *the Times Higher Education Supplement*. Hvis man utelater nordamerikanske og europeiske utdanningsinstitusjoner, ble det rangert som nr. 35. Universitetet ble rangert som nr. 46 i (hele) verden for samfunnsfag, 82 for biomedisin, og nr. 100 for teknologi.

Referanser
----------

1. ↑  History of Chulalongkorn University
2. ↑  THES World University Rankings

Eksterne lenker
---------------

* (th) Offisielt nettsted Rediger på Wikidata

* Mate-URL Rediger på Wikidata

* (en) Chulalongkorn University – kategori av bilder, video eller lyd på Commons Rediger på Wikidata

* (en) จุฬาลงกรณ์มหาวิทยาลัย – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** SUDOC
 |
***Sorgenfri*** er den fjerde boka om Harry Hole av Jo Nesbø, gitt ut i 2002.

Hovedpersonen Harry er forandret. Han er nå tørrlagt alkoholiker og har fått seg kjæreste, Rakel, og et stebarn, Oleg, som han virkelig bryr seg om. Han er blitt en mer sårbar person, for nå har han noe å miste. 

Romanen åpner med et usedvanlig brutalt bankran som ender i et drap. En filialsjef i Oslo-banken får 25 sekunder på å tømme minibanken. Han bruker seks sekunder for mye, og en ansatt, Stine Grette, blir drept. Det blir satt på store ressurser for å finne ut av ranet/drapet, blant annet med to uavhengige etterforskningsgrupper. Harry leder den ene gruppen sammen med den nyutdannede Beate Lønn. Tidlig i etterforskningen blir han lokket hjem til en gammel flamme, den mystiske og forførende Anna. Den kvelden får Harry en «blackout», tilsynelatende etter for mye å drikke, og når det ikke kunne bli verre, så blir Anna funnet død i sengen. Mye av boka dreier seg om at Harry vil bevise sin uskyld.

Gjennom hele boken må han krige om kjærlighet, svik og hevn.

Eksterne lenker
---------------

* *Sorgenfri* på Aschehougs hjemmeside[*død lenke*]

Portal: Litteratur

|  |  |
| --- | --- |
| Oppslagsverk/autoritetsdata | VIAF **·** GND
 |
***Aarbøger for nordisk Oldkyndighed og Historie*** er et dansk arkeologisk tidsskrift som utgis av Det kongelige nordiske oldskriftselskab.

Oldsagskommissionen (stiftet 1807) gav ut *Antiqvariske Annaler* i årene 1812–1827 (fire bind) med beskrivelser av fortidsminner og arkeologiske funn samt tilveksten til Det Kgl. Museum for Nordiske Oldsager. Antiqvariske Annaler må betraktes som forløperen for årbøkene. I 1825 ble Det kongelige nordiske oldskriftselskab stiftet av blant andre Carl Christian Rafn. Formålet var å gi ut norrøn litteratur og fremme kunnskap om den nordiske oldtid. Året etter begynte selskapet utgivelsen av tidsskriftet, som senere skiftet navn flere ganger. Antiquarisk Tidsskrift ble i en periode utgitt sideløpende, men er her allikevel tatt med som en av årbøkenes gamle titler:

* *Antiqvariske Annaler* 1812-1827 (fire bind)
* *Tidsskrift for Nordisk Oldkyndighed* 1826-1829 (to bind)
* *Nordisk Tidsskrift for Oldkyndighed* 1832-1836 (tre bind)
* *Annaler for nordisk Oldkyndighed og Historie* 1836–1863 (23 bind). De viktigste bidragene ble oversatt til fransk og utkom i *Mémoires de la Société des Antiquaires du Nord* 1836 – 1860 (fire bind)
* *Antiquarisk Tidsskrift* 1843-1863 (fem bind)
* *Aarbøger for nordisk Oldkyndighed og Historie* 1866-. De viktigste bidragene ble oversatt til fransk og utkom i *Mémoires de la Société Royale des Antiquaires du Nord Nouvelle Série* 1866-1934 (11 bind)

Det bør bemerkes, at særlig i tidsskriftets første år, også forekommer artikler som i dag betraktes som historiske snarere enn arkeologiske.

Eksterne lenker
---------------

* Flere bind av tidsskriftet er tilgjengelig på Internet Archive

Portaler: Litteratur | Danmark

|  |  |
| --- | --- |
| Oppslagsverk/autoritetsdata | Store Danske Encyklopædi
 |
Ulven i Namsskogan Familiepark
**Namsskogan Familiepark** er en dyre- og fornøyelsespark i Namsskogan kommune i Namdalen, Trøndelag fylke. Parken ligger rundt *Tronestjønna*, ved tettstedet Trones, langs E6. Parken åpnet i 1989 og hadde i 2011 over 52 000 besøkende. Om sommeren er parken åpen hver dag, mens det resten av året tas imot forhåndsavtalte grupper. Om vinteren finnes et lite alpinanlegg inne i parken, rett ved de store rovdyrene. 

I Namsskogan Familiepark finnes det over 30 ulike arter av dyr, blant annet bjørn, ulv, gaupe, rødrev, fjellrev, jerv, oter, elg, hjort, tiur, hare, piggsvin, rein, ilder og mange andre kjæledyr, fugler og husdyr. 

Det er også en rekke aktiviteter i parken, som alpinracer, bungeetrampoline, krasjbåter og tøffingetårn. Hver sommer spilles det magiske rocketeateret Rebella Hex. Parken byr dessuten på håndverkere i arbeid, eget galleri, kafeer og en butikk. I 2012 bygget Namsskogan Familiepark et eget teaterbygg til Rebella Hex.

Se også
-------

* Rovdyrsenteret i Namsskogan

Eksterne lenker
---------------

* Offisielt nettsted Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** VIAF
 |
**Hjemmel** kommer fra norrønt «*heimild*» og kommer av «*heimr*», som betyr hjem. Hjemmel angir at noe tilhører, hører hjemme i, noe. *Heimel* betyr det samme som hjemmel og kan brukes både på bokmål og nynorsk. Ordet hjemmel brukes om juridiske sammenhenger og kan brukes i tre betydninger.

Hjemmel kan for det første brukes i tingsretten om et rettslig grunnlag for en tinglig rettighet. Det kalles grunnbokshjemmel. For det andre brukes hjemmel generelt om en kilde til en påstand i rettslig sammenheng. For det tredje brukes hjemmel i jussen om at en bestemmelse har hjemmel i en rettskilde. Å ha hjemmel i en rettskilde vil si at det rettslige grunnlaget kan føres tilbake til en lov, en forskrift, rettspraksis eller andre rettskilder for et offentlig vedtak eller en rettstilstand. I forvaltningsretten kalles dette legalitetsprinsippet.

Grunnbokshjemmel
----------------

Rettigheter som eier, leietager, panthaver eller lignende føres inn i Grunnboken og kalles grunnbokshjemmel. Grunnboken er i denne sammenhengen navnet på et register over alle tinglyste dokumenter som gjelder fast eiendom. Hjemmelshaver er den som står oppført i Grunnboken som eier av en matrikkelenhet.

Kilde eller bevis for påstand
-----------------------------

Eksempler på denne bruken av ordet er: «*et gammelt eiendomskart var viktigste hjemmel for saksøkeren*» og «*eit gammalt diplom var viktigaste heimelen hans*».

Hjemmel i lov eller annen rettskilde
------------------------------------

Uttrykket «hjemmel i lov» er mye brukt i forvaltningsretten og henviser til at forvaltningen når den gjør vedtak må kunne føre grunnlaget for vedtaket tilbake til en lov. Forvaltningsretten har to typer vedtak; enten forskrift, som gjelder en ubestemt krets av personer, eller enkeltvedtak, som gjelder én eller flere enkeltpersoner. Er vedtaket en forskrift må forskriften ha hjemmel i en lov. Forvaltningen må ha tillatelse i en lov til å lage en forskrift. Både forskrift og enkeltvedtak må ha hjemmel i lov. Dette kalles legalitetsprinsippet.

Utenfor forvaltningsretten kan en regel ha hjemmel i andre rettskilder som for eksempel en rettsavgjørelse. Norges Høyesteretts praksis gir for eksempel hjemmel for å anvende gjeldsbrevloven på pengekrav som ikke kommer til uttrykk i gjeldsbrev. Hjemmelen her er i en høyesterettsdom fra 1957.

Referanser
----------

1. ↑  Bokmålsårdboka om hjemmel:
2. ↑  Bokmåls og Nynorskordboka om heimel:
3. ↑  Eksemplet er hentet fra Bokmålsordboka:
4. ↑  Eksemplet er hentet fra Nynorskordboka:
5. ↑  Publisert i Norsk rettstidende: «Sirkusteltdommen», Rt. 1957 side 778.

Litteratur
----------

* Bokmålsordboka og Nynorskorboka på nett
* Jon Gisle: Jusleksikon, 4. utgave. Kunnskapsforlaget 2010. ISBN 978-82-573-2104-8

|  |  |
| --- | --- |
| Oppslagsverk/autoritetsdata | Store Danske Encyklopædi
 |